REGOLAMENT TAL-KUMMISSJONI (KE) Nru 1163/2009
tat-30 ta’ Novembru 2009
li jemenda r-Regolament tal-Parlament Ewropew u tal-Kunsill (KE) Nru 417/2002 dwar id-dħul gradwali aċċellerat ta' ħtiġijiet ta' buq doppju jew ta' disinn ekwivalenti għal tankers taż-żejt b'buq wieħed
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Parlament Ewropew u tal-Kunsill (KE) Nru 417/2002 tat-18 ta' Frar 2002 dwar id-dħul gradwali aċċellerat ta' ħtiġijiet ta' buq doppju jew ta' disinn ekwivalenti għal tankers taż-żejt b'buq wieħed (1), u b'mod partikolari l-Artikolu 11 tiegħu,
Billi:
(1)
Ir-Regolament (KE) Nru 417/2002 jirreferi għad-definizzjonijiet u għall-istandards stipulati fl-Anness I tal-Konvenzjoni Internazzjonali għall-Prevenzjoni tat-Tniġġis mill-Bastimenti (minn hawn 'il quddiem “Marpol”).
(2)
Fil-15 ta' Ottubru 2004, il-Kumitat għall-Protezzjoni tal-Ambjent tal-Baħar (MEPC) tal-Organizzazzjoni Marittima Internazzjonali wettaq reviżjoni sħiħa, mingħajr bidliet ta' sustanza, tal-Anness I tal-Marpol. Dak l-Anness rivedut daħal fis-seħħ fl-1 ta' Jannar 2007.
(3)
Fl-24 ta' Marzu 2006, il-Kumitat għall-Protezzjoni tal-Ambjent tal-Baħar (MEPC) tal-Organizzazzjoni Marittima Internazzjonali emenda wkoll id-definizzjoni tal-prodotti taż-żejt fir-Regolament 21.2 tal-Anness I tal-Marpol. Dik l-emenda daħlet fis-seħħ fl-1 ta' Awissu 2007.
(4)
Għaldaqstant, ir-Regolament (KE) Nru 417/2002 għandu jiġi emendat skont dan.
(5)
Il-miżuri previsti f’dan ir-Regolament huma skont l-opinjoni tal-Kumitat dwar Ibħra Sikuri u l-Prevenzjoni ta' Tniġġis minn Vapuri,
ADOTTAT DAN IR-REGOLAMENT:
Artikolu 1
Ir-Regolament (KE) Nru 417/2002 huwa emendat kif ġej:
1.
L-Artikolu 3 jinbidel b’dan li ġej:
“Artikolu 3
Definizzjonijiet
Għall-finijiet ta’ dan ir-Regolament, għandhom japplikaw id-definizzjonijiet li ġejjin:
1.
‘MARPOL 73/78’ tfisser il-Konvenzjoni Internazzjonali għall-Prevenzjoni tat-Tniġġis mill-Bastimenti, tal-1973, kif emendata bil-Protokoll tal-1978 relatat magħha, fil-verżjonijiet aġġornati tagħhom;
2.
‘tanker taż-żejt’ tfisser tanker taż-żejt kif definit fir-Regolament 1.5 tal-Anness I ta' Marpol 73/78;
3.
‘piż nett’ tfisser piż nett kif definit fir-Regolament 1.23 tal-Anness I ta' Marpol 73/78;
4.
‘tanker taż-żejt tal-kategorija 1’ tfisser tanker taż-żejt b'piż nett ta' 20 000 tunnellata jew aktar, li jġorr żejt mhux maħdum, żejt karburanti, zejt diżil tat-tip oħxon jew żejt lubrifikanti bħala tagħbija, jew b'piż nett ta' 30 000 tunnellata jew aktar li jġorr żejt differenti minn dawk imsemmija hawn fuq, u li mhux konformi mar-rekwiżiti fir-Regolamenti 18.1 sa 18.9, 18.12 sa 18.15, 30.4, 33.1, 33.2, 33.3, 35.1, 35.2 u 35.3 tal-Anness I ta' Marpol 73/78;
5.
‘tanker taż-żejt tal-kategorija 2’ tfisser tanker taż-żejt b'piż nett ta' 20 000 tunnellata jew aktar, li jġorr żejt mhux maħdum, żejt karburanti, zejt diżil tat-tip oħxon jew żejt lubrifikanti bħala tagħbija, jew b'piż nett ta' 30 000 tunnellata jew aktar li jġorr żejt differenti minn dawk imsemmija hawn fuq u li jkun konformi mar-rekwiżiti definiti fir-Regolamenti 18.1 sa 18.9, 18.12 sa 18.15, 30.4, 33.1, 33.2, 33.3, 35.1, 35.2 u 35.3 tal-Anness I ta' Marpol 73/78, u li jkollu tankijiet bis-saborra segregata li jkunu jinsabu f’post protett (SBT/PL);
6.
‘tanker taż-żejt tal-kategorija 3’ tfisser tanker taż-żejt b'piż nett ta' 5 000 tunnellata jew aktar, iżda inqas minn dak speċifikati fid-definizzjonijiet 4 u 5;
7.
‘tanker taż-żejt b'buq wieħed’ tfisser tanker taż-żejt li ma jilħaqx ir-rekwiżiti ta' buq doppju jew ta' disinn ekwivalenti tar-Regolamenti 19 u 28.6 tal-Anness I ta' Marpol 73/78;
8.
‘tanker taż-żejt ta' buq doppju’ tfisser:
(a)
tanker taż-żejt b'piż nett ta' 5 000 tunnellata jew aktar, konformi mar-rekwiżiti ta' buq doppju jew ta' disinn ekwivalenti tar-Regolamenti 19 u 28.6 tal-Anness I ta' Marpol 73/78, jew mar-rekwiżiti tar-Regolament 20.1.3 tal-istess konvenzjoni; jew
(b)
tanker taż-żejt b'piż nett ta' 600 tunnellata jew aktar, iżda inqas minn 5 000 tunnellata, b'tankijiet jew spazji b’qigħan doppji konformi mar-Regolament 19.6.1 tal-Anness I ta' Marpol 73/78, u b'tankijiet spazji mal-ġnub imqassma skont ir-Regolament 19.3.1, u konformi mad-dispożizzjonijiet rigward id-distanza w stipulati fir-Regolament 19.6.2 tal-istess konvenzjoni;
9.
‘età’ tfisser l-età tal-bastiment, espressa f’għadd ta' snin mid-data tal-konsenja tiegħu;
10.
‘żejt diżil tat-tip oħxon’ tfisser żejt diżil kif definit fir-Regolament 20 ta' Anness I ta' Marpol 73/78;
11.
‘żejt karburanti (fuel-oil)’ tfisser distillati ħoxnin jew ir-residwi minn żejt mhux maħdum jew taħlit ta' dawn il-prodotti, kif iddefiniti fir-Regolament 20 tal-Anness I ta' Marpol 73/78;
12.
‘gradi ħoxnin taż-żejt’ tfisser:
(a)
żjut mhux maħduma li għandhom densità ta' aktar minn 900 kg/m3 f'temperatura ta' 15 °C (*);
(b)
żjut, għajr għal żjut mhux maħduma, li għandhom densità ta' aktar minn 900 kg/m3 f'temperatura ta' 15 °C, jew b'viskożità kinematika ta' aktar minn 180 mm2/s f'temperatura ta' 50 °C (**);
(ċ)
il-bitum, il-qatran u l-emulsjonijiet tagħhom.
(*) Jikkorrispondi għal grad API ta' anqas minn 25.7." 						
(**) Jikkorrispondi għal viskożità kinematika ta' aktar minn 180 cSt.”" 						
2.
Fl-Artikolu 4(2), ir-referenza “paragrafu 1(c) tar-Regolament 13G revedut tal-Anness I ta' Marpol 73/78” tinbidel bir-referenza “Regolament 20.1.3 tal-Anness I ta' Marpol 73/78”.
3.
Fl-Artikolu 7, ir-referenza “paragrafu 5 tar-Regolament 13G revedut tal-Anness I ta' Marpol 73/78” tinbidel bir-referenza “Regolament 20.5 tal-Anness I ta' Marpol 73/78”.
4.
L-Artikolu 9 għandu jiġi emendat kif ġej:
(a)
il-paragrafu 2 huwa emendat kif ġej:
(i)
ir-referenza “dispożizzjonijiet tal-paragrafu 5 tar-Regolament 13G revedut tal-Anness I tal-MARPOL 73/78” tinbidel bir-referenza “Regolament 20.5 tal-Anness I ta' Marpol 73/78”;
(ii)
ir-referenza “paragrafu 8(b) tar-Regolament 13 G revedut tal-Anness I tal-MARPOL 73/78” tinbidel bir-referenza “Regolament 20.8.2 tal-Anness I ta' Marpol 73/78”;
(b)
fil-paragrafu 3, ir-referenza “paragrafu 8(a) tar-Regolament 13 G rivedut tal-Anness I tal-MARPOL 73/78” tinbidel bir-referenza “Regolament 20.8.1 tal-Anness I ta' Marpol 73/78”.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-30 ta’ Novembru 2009.